open-index/open-wikipedia-markdown huggingface dataset:
Fumaroli

**Fumaroli** on maankuoren aukko, josta purkautuu vesihöyryä, rikkihiiltä ja muita kaasuja. Fumaroleja on vulkaanisesti aktiivisilla alueilla.

Fumarolista vapautuva vesihöyry on yleensä pinnan lähellä olevan magman lämmittämää pohjavettä. Magmasta itsestään fumarolin kautta purkautuu hiilidioksidia, rikkidioksidia ja rikkivetyä. Nukkuvassa tulivuoressa saattaa edelleen olla aktiivisesti toimivia fumaroleja. Fumaroli voi höyrytä jopa vuosikymmeniä tai vuosisatoja, jos sen alla on pysyvä lämmönlähde. Sen sijaan toiset fumarolit voivat olla aktiivisia vain viikkoja tai muutamia kuukausia, jos ne syntyvät tuoreelle vulkaaniselle maaperälle, joka viilenee nopeasti.

## Katso myös
* geysir

## Lähteet

## Aiheesta muualla
The Sibelius Edition

**The Sibelius Edition** on Jean Sibeliuksen teosten kokonaisjulkaisu 65 CD-levyllä 13 sarjaan jaettuna. Laitoksen on julkaissut ruotsalainen BIS Records 2007–2011.

## Aiheesta muualla
* BIS Records . 
* Classical Music Sentinel. 
* Anthony Tommasini: Grandeur of the North, Yours by the Bushel, From Sibelius. The New York Times 28.8.2007. 
* Andrew Clements: Sibelius Edition Vol 1: Tone Poems. The Guardian 26.10.2007. 
* Veijo Murtomäki: The Sibelius Edition 9 . Helsingin sanomat 4.5.2010.
* Veijo Murtomäki: The Sibelius Edition 10: Piano Music II . Helsingin sanomat 11.7.2010.
* Veijo Murtomäki: The Sibelius Edition 11 . Helsingin sanomat 16.12.2010.
Valoverho

**Valoverho** on optinen anturi esineiden tunnistamiseen. Laitteen luoman infrapunaverkon hajotessa laite suorittaa toiminnon, esimerkiksi katkaisee virran tai aiheuttaa hälytyksen. Tyypillisin käyttökohde valoverhoille on hissin ovi.
Moves Like Jagger

**"Moves Like Jagger"** on yhdysvaltalaisen yhtyeen Maroon 5:n kappale, jolla on mukana laulaja Christina Aguilera. A&M Octone Records julkaisi sen 21. kesäkuuta 2011 neljäntenä ja viimeisenä singlenä yhtyeen kolmannen studioalbumin *[[Hands All Over (albumi)|Hands All Over]]* (2010) uudelleenjulkaistulta versiolta. Kappaleen kirjoittivat Adam Levine, Ammar Malik, Benjamin Levin ja Shellback, joista kaksi viimeistä myös tuottivat sen. ”Moves Like Jagger” on dancepop- ja electropop-kappale, jossa käytetään syntetisaattoria ja sähkörumpuja. Sen sanat viittaavat miehen kykyyn tehdä vaikutus naiseen tanssiliikkeillään, joita hän vertaa The Rolling Stones -yhtyeen johtohahmoon Mick Jaggeriin.

Singleä on myyty Yhdysvalloissa digitaalisesti yli kuusi ja puoli miljoonaa kappaletta, ja se oli Billboard Hot 100 -singlelistan kolmen kärjessä kymmenen viikkoa. Britanniassa single oli vuoden 2011 toiseksi myydyin, ja sen paras sijoitus oli singlelistan kakkosena. Vuoden 2014 syyskuuhun mennessä se oli Britannian latauslistan kaikkien aikojen nelonen yli 1,4 miljoonalla latauksella.

Vuonna 2011 single oli yhdeksänneksi myydyin digitaalinen lataus maailmassa seitsemän miljoonan kappaleen myynnillä.

Suomessa singleä on myyty yli 10&nbsp;000 kappaletta, ja se sai platinalevyn vuonna 2012. Se oli sekä Suomen virallisen listan että latauslistan kärjessä kuusi viikkoa.

## Lähteet
Valkorunkosembra

**Valkorunkosembra** (*Pinus albicaulis*) on mäntyjen sukuun kuuluva havupuu, joka elää noin 500-vuotiaaksi ja kasvaa 10–20 metriä korkeaksi. Se on erittäin uhanalainen, ja sitä tavataan Pohjois-Amerikan läntisillä vuoristoalueilla.

## Ulkonäkö ja koko

Valkorunkosembra on hitaasti kasvava ja pitkäikäinen puu. Suotuisissa olosuhteissa se kasvaa 10–20 metriä korkeaksi, mutta levinneisyysalueen korkeusrajan tuntumassa se jää vain pensaaksi. Puu elää todennäköisesti noin 500-vuotiaaksi mutta kylmillä ja kuivilla alueilla mahdollisesti jopa tuhat vuotta. Se muistuttaa huomattavasti kalliovuortensembraa, vaikkakin niiden kävyt ovat erilaiset. Valkorunkosembran kaarna on nuorilla yksilöillä kalkinvalkoista ja ohutta. Vanhoilla yksilöillä se on paksua ja muodostaa ohuita harmaita suomumaisia muodostelmia. Neulaset ovat viiden ryppäissä ja 3–9 senttimetriä pitkiä. Ne ovat yleensä sinivihreitä ja hieman mutkalla.

Valkorunkosembra on yksikotinen, eli sillä on sekä hede- että emikukinto. Heteet kehittyvät latvuston uusille oksille ja levittävät siitepölyn heinäkuun ensimmäisellä puoliskolla. Emikukinnot ja kävyt kehittyvät latvaoksien kärkiin. Kävyt ovat munanmuotoisia tai lähes pyöreitä ja 3–8 senttimetriä pitkiä. Noin senttimetrin pitkät siemenet vapautuvat kävyistä vasta, kun kävyt ovat tippuneet ja alkaneet maatua.

## Levinneisyysalue
Valkorunkosembraa kasvaa läntisen Pohjois-Amerikan vuoristoalueilla. Sitä tavataan vain korkeiden vuoristojen harjanteilla, joten sen levinneisyysalue ei ole yhtenäinen. Kanadassa sitä kasvaa Brittiläisen Kolumbian Rannikkovuorilla ja Albertan Kalliovuorilla. Yhdysvaltojen puolella levinneisyysalue jatkuu Kaskadeille Washingtoniin ja sieltä edelleen Kalifornian eteläosiin sekä Kalliovuorille Montanaan, Idahoon ja Wyomingiin.

## Lähteet

## Aiheesta muualla
*USDA: ''Pinus albicaulis'' 
*ITIS: ''Pinus albilcaulis''
Tuutarin mäet

**Tuutarin mäet** () ovat jääkauden muodostama harjuryhmä Pietarin lounaispuolella Venäjällä. Nimityksen uskotaan perustuvan saamelaisperäiseen sanaan *tunturi*.

Mäistä korkein on 176 metriin kohoava **Äijänmäki** eli **Tuutarinmäki** (ven. *Orehovaja*). Sen pohjoisosan muodostaa 147 metriä korkea **Variksiinmäki** (ven. *Voronja gora*), jolta avautuu näkymä Suomenlahdelle ja Pietariin. Äijänmäen länsipuolella sijaitsee Pietarin Kraasselan piiriin kuuluva Tuutarin (ven. *Možaiskaja*) taajama sekä Villasinjärvi, jonka pinta on lähes sata metriä huipun alapuolella. Eräissä kartoissa korkeimmaksi kohdaksi on merkitty virheellisesti Variksiinmäki.

Katariina II:n aikana Äijänmäellä harjoitettiin metsästystä, ja sitä nimitettiin *Fasaanimäeksi*. Keisarinnan rakennuttama metsästysmaja säilyi toiseen maailmansotaan asti. Sodan aikana seudulla käytiin ankaria taisteluja, jotka hävittivät alkuperäiset mänty- ja kuusimetsät.

Äijänmäen kaakkoispuolella sijaitsee 155 metriä korkea **Mölkönmäki** eli **Kirkonmäki** (ven. *Kirhgof*), jolla oli ennen sotaa Tuutarin luterilaisen seurakunnan kirkko. Nykyään siellä toimii Tuutari-park -niminen laskettelukeskus.

Tuutarin mäet ovat suojeltu luonnonmuistomerkki ja suosittu retkeilykohde. Niiden rinteillä kasvaa muun muassa vaahteraa ja saarnea. Paikoitellen on säilynyt pähkinäpensaita.

## Lähteet

## Aiheesta muualla
Luettelo pikkuplaneetoista: 120001–121000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
120001:stä ja päättyen 121000:een.
Kokonaisen luettelon löytää katsomalla Luettelo pikkuplaneetoista.

## 120001-120100

## 120101-120200

## 120201-120300

## 120301-120400

## 120401-120500

## 120501-120600

## 120601-120700

## 120701-120800

## 120801-120900

## 120901-121000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Alan Wake’s American Nightmare

**Alan Wake’s American Nightmare** on Remedy Entertainmentin kehittämä kolmannen persoonan ammuntapeli ja psykologinen trilleri, joka julkaistiin Xbox Live Arcadessa helmikuussa 2012 ja Microsoft Windowsille toukokuussa. Peli on spin-off alkuperäiselle *[[Alan Wake]]*lle. Peli sisältää tarinamoodin lisäksi Arcade-selviytymiskamppailun, jossa pelaajan pitää selvitä elossa aamuun asti pimeyden valtaamilta olennoilta. 

## Pelaaminen
*Alan Wake’s American Nightmare* käyttää samaa mekaniikkaa, joka löytyy alkuperäisestä *Alan Wakesta*: Alanilla on taskulamppu, jolla täytyy osoittaa vihollisia ennen heidän ampumistaan. *American Nightmare* on enemmän taisteluun keskittynyt peli. Pelaajalla enemmän ammuksia ja monipuolisempia aseita, kuten konekivääri, naulapyssy, varsijousi ja flashbang-kranaatteja. Jotkut aseet pitää löytää laatikoista ennen kuin ne saa käyttöönsä. Laatikot saa auki vain jos on löytänyt tietyn määrän käsikirjoitussivuja. Kerättävät sivut olivat myös esillä alkuperäisessä *Alan Wake* -pelissä, vaikka ne olivat vain lisämausteena tarinaan.

Peli sisältää myös Arcade-tilan, jossa Alan joutuu taistelemaan vihollisia vastaan, jotka tulevat vaikeutuvissa sarjoissa. Uusia Arcade-karttoja saa lisää sitä mukaa kun on läpäissyt edellisen Arcade-tason. Käytettävissä olevat aseet riippuvat siitä kuinka paljon pelaaja on löytänyt sivuja tarinamoodista.

## Ääninäyttelijät
Matthew Porretta uusii roolinsa Alan Wakena ja Mr Scratchinä ja Brett Madden on taas Alice Wake. Fred Berman uusii roolinsa Barry Wheelerinä.

## Ääniraita
Petri Alanko toimi pelin säveltäjänä edellisen pelin tavoin. Pelin lisensoitu musiikki sisältää muun muassa Kasabianin ”Club Foot” -kappaleen, jolla on keskeinen rooli pelin kerronnan kannalta. Edelliseenkin peliin kappaleita tehnyt suomalainen Poets of the Fall tekee paluun *American Nightmareen*. Yhtye teki kaksi uutta kappaletta peliä varten: psykedeelisen ”The Happy Songin” ja rocktyylisen ”Balance Slays the Demon” -kappaleen Old Gods of Asgard -nimen alla.

## Vastaanotto

*American Nightmare* sai positiivisen vastaanoton. IGN antoi pelille kahdeksan pistettä kymmenestä, ylistäen sen tuotannon ja toiminnan elementtejä, mutta kritisoi lyhyttä tarinan kestoa, oudosti kirjoitettua dialogia ja jännityksen puutetta. Julkaisuviikollaan peli oli myydyin Xbox Live Arcadessa.

## Jatko-osa
Remedy Enterntainment vahvisti vuonna 2011, ettei *American Nightmare* ole viimeinen *Alan Wake* -peli, ja että jatko-osa on kehityksessä. Jatko-osa *[[Alan Wake 2]]* julkaistiin lopulta lokakuussa 2023.

## Lähteet

## Aiheesta muualla
*
Luettelo pikkuplaneetoista: 121001–122000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
121001:stä ja päättyen 122000:een.
Kokonaisen luettelon löytää katsomalla Luettelo pikkuplaneetoista.

## 121001-121100

## 121101-121200

## 121201-121300

## 121301-121400

## 121401-121500

## 121501-121600

## 121601-121700

## 121701-121800

## 121801-121900

## 121901-122000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Idahon osavaltionyliopisto

**Idahon osavaltionyliopisto** (, lyhennys **ISU**) on yliopisto Yhdysvalloissa, jonka kampus sijaitsee Pocatellon kaupungissa Idahossa. Siellä on noin 14&nbsp;500 opiskelijaa.

## Historia
Idahon akatemia perustettiin Pocatelloon vuonna 1901. Sille palkattiin neljä työntekijää, ja sen ensimmäiseen kampusalueeseen kuului kolmikerroksinen päärakennus ja 25-huoneinen miesten asuntola. Ensimmäisille kursseille syyskuussa 1902 osallistui 40 opiskelijaa. Ensimmäinen naisten asuntola avattiin 1906. Koulu hankki 1910 lisää maita kaupungilta ja muutti nimensä Idahon teknilliseksi instituutiksi (ITI) vuonna 1915.

ITI siirrettiin Idahon yliopiston alaisuuteen 1927 ja sai nimekseen Idahon yliopisto – Eteläinen osasto. Se erotettiin jälleen omaksi oppilaitoksekseen, kun 34 vuoden kampanja sen laajentamisesta neljävuotiseksi päättyi. Kuvernööri C. A. Robins allekirjoitti 1947 ehdotuksen muutoksesta, ja samalla koulu sai nimekseen Idaho State College (ISC). Siinä oli alkujaan kolme tiedekuntaa. ISC:ssä alettiin pian suuret rakennusurakat, ja sen kampukselle rakennettiin humanististen tieteiden tiedekunnan rakennus, liikuntahalli ja kirjasto.

Donald E. Walkerista tuli ISC:n rehtori 1960, ja hän kampanjoi sen muuttamisesta yliopistoksi. Kuvernööri Robert E. Smylie allekirjoitti 1963 ehdotuksen, jolla oppilaitoksesta tuli Idahon osavaltionyliopisto. Yliopisto laajeni fyysisesti edelleen 1960–1970-luvuilla, ja sinne rakennettiin uusia tiedekuntien rakennuksia, terveyskeskus ja monia muita rakennuksia. ISU:n tuet tippuivat 1970-luvun lopussa, minkä takia henkilökuntaa jouduttiin vähentämään, budjettia leikkaamaan ja opiskelijamaksuja nostamaan. Pocatellon kauppakamari aloitti 1983 Love ISU Week -kampanjan, jonka avulla se keräsi 75&nbsp;000 dollaria stipendejä varten.

Entisestä Etelä-Dakotan yliopiston rehtorista Richard L. Bowenista tuli 1984 ISU:n rehtori. Hänen aikanaan yliopisto onnistui hankkimaan jälleen paremmin rahaa ja opiskelijamäärä peräti kaksinkertaistui.

## Lähteet

## Aiheesta muualla

*Yliopiston kotisivut 
*Yliopiston urheiluseuran Bengalsien kotisivut
Luettelo pikkuplaneetoista: 123001–124000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
123001:stä ja päättyen 124000:een.
Kokonaisen luettelon löytää katsomalla Luettelo pikkuplaneetoista.

## 123001-123100

## 123101-123200

## 123201-123300

## 123301-123400

## 123401-123500

## 123501-123600

## 123601-123700

## 123701-123800

## 123801-123900

## 123901-124000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Luettelo pikkuplaneetoista: 124001–125000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
124001:stä ja päättyen 125000:een.
Kokonaisen luettelon löytää katsomalla Luettelo pikkuplaneetoista.

## 124001-124100

## 124101-124200

## 124201-124300

## 124301-124400

## 124401-124500

## 124501-124600

## 124601-124700

## 124701-124800

## 124801-124900

## 124901-125000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Luettelo pikkuplaneetoista: 125001–126000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
125001:stä ja päättyen 126000:een.
Kokonaisen luettelon löytää katsomalla Luettelo pikkuplaneetoista.

## 125001-125100

## 125101-125200

## 125201-125300

## 125301-125400

## 125401-125500

## 125501-125600

## 125601-125700

## 125701-125800

## 125801-125900

## 125901-126000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Luettelo pikkuplaneetoista: 126001–127000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
126001:stä ja päättyen 127000:een.
Kokonaisen luettelon löytää katsomalla Luettelo pikkuplaneetoista.

## 126001-126100

## 126101-126200

## 126201-126300

## 126301-126400

## 126401-126500

## 126501-126600

## 126601-126700

## 126701-126800

## 126801-126900

## 126901-127000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Luettelo pikkuplaneetoista: 127001–128000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
127001:stä ja päättyen 128000:een.
Kokonaisen luettelon löytää katsomalla Luettelo pikkuplaneetoista.

## 127001-127100

## 127101-127200

## 127201-127300

## 127301-127400

## 127401-127500

## 127501-127600

## 127601-127700

## 127701-127800

## 127801-127900

## 127901-128000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Luettelo pikkuplaneetoista: 128001–129000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
128001:stä ja päättyen 129000:een.
Kokonaisen luettelon löytää katsomalla Luettelo pikkuplaneetoista.

## 128001-128100

## 128101-128200

## 128201-128300

## 128301-128400

## 128401-128500

## 128501-128600

## 128601-128700

## 128701-128800

## 128801-128900

## 128901-129000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Luettelo pikkuplaneetoista: 122001–123000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
122001:stä ja päättyen 123000:een.
Kokonaisen luettelon löytää katsomalla Luettelo pikkuplaneetoista.

## 122001-122100

## 122101-122200

## 122201-122300

## 122301-122400

## 122401-122500

## 122501-122600

## 122601-122700

## 122701-122800

## 122801-122900

## 122901-123000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Ahr

**Ahr** on joki Lounais-Saksan alueella. Joki on Reinin sivujoki, mihin se yhtyy Bonnin eteläpuolella.

## Viininviljelyalue

Ahrjoen laakso on yksi pienimmistä Saksan kolmestatoista viininviljelyalueesta. Laakson jyrkät rinteen ovat tunnettuja punaviinistään. Viljelyalue ulottuu Bad Neuenahr-Ahrweilerista itään.

## Lähteet

## Aiheesta muualla
Lew Hitch

**Lewis Rufus (Lew) Hitch** (16. heinäkuuta 1929 Griggsville, Illinois – 8. helmikuuta 2012) oli yhdysvaltalainen koripalloilija, joka pelasi NBA:ssa vuosina 1951–1957.

Isona laitahyökkääjänä tai sentterinä pelanneen Hitchin varasi NBA:han  19. vuorolla Minneapolis Lakers. Kuuden vuoden pituisella NBA-urallaan Hitch pelasi Lakersin lisäksi Milwaukee Hawksissa, Rochester Royalsissa ja Philadelphia Warriorsissa. Kausilla 1951–1952 ja 1952–1953 hän voitti Lakersissa NBA:n mestaruuden.

Hitch kuoli 82-vuotiaana 8. helmikuuta 2012.

## Lähteet
* Lew Hitch NBA & ABA Statistics Basketball-Reference.com 

### Viitteet

## Aiheesta muualla
* NBA:n pelaajaprofiili
István Udvardi

**István Udvardi** (27. helmikuuta 1960 Budapest – 6. helmikuuta 2012) oli unkarilainen vesipalloilija ja olympiamitalisti.

Udvardi kuului Unkarin Moskovan kesäolympialaisissa 1980 pronssia voittaneeseen joukkueeseen. Hän pelasi kahdeksassa ottelussa tekemättä maaleja.

Udvardi kuoli 51-vuotiaana 6. helmikuuta 2012.

## Lähteet
* István Udvardi Biography and Olympic Results  Olympics at Sports-Reference.com 

### Viitteet
Tyler Bozak

**Tyler Bozak** (s. 19. maaliskuuta 1986 Regina, Saskatchewan) on entinen kanadalainen jääkiekkoilija, pelipaikaltaan keskushyökkääjä. Hän edustaa NHL-urallaan Toronto Maple Leafsia ja St. Louis Bluesia

## Ura
Bozak pelasi ennen ammattilaisuraansa vuodet 2004–2007 juniorisarja BCHL:ssä ja vuodet 2007–2009 yliopistosarja WCHA:ssa. Hänet palkittiin vuonna 2007 Brett Hull Trophylla BCHA:n parhaana pistemiehenä ja hän oli voittamassa vuonna 2008 WCHA:n mestaruutta Denverin yliopiston joukkueessa. 

Bozak ei saanut , vaan hän siirtyi Toronto Maple Leafsiin vapaana pelaajana huhtikuussa 2009. Hän pelasi kauden 2009–2010 osaksi NHL:ssä, 37 ottelua, ja osaksi AHL:n Toronto Marliesissa, 32 ottelua. Hän pelasi ensimmäisen NHL-ottelunsa 14. lokakuuta 2009, jolloin Maple Leafs kohtasi Colorado Avalanchen, ja teki NHL-uransa ensimmäisen maalin 14. tammikuuta 2010, jolloin Maple Leafs kohtasi Philadelphia Flyersin. Kausi 2010–2011 oli ensimmäinen, jonka hän pelasi kokonaan NHL:ssä.

Syyskuussa 2021 Bozak teki St. Louis Bluesin kanssa yksivuotisen ja 750 000 dollarin arvoisen jatkosopimuksen.

## Lähteet
Celestial Season

**Celestial Season** on vuonna 1992 perustettu alankomaalainen death/doom metal -yhtye. Yhtye on kotimaansa johtavia doom metal -yhtyeitä ja se tunnetaan jousisoittimien käyttämisestä musiikissaan. Uransa keskivaiheilla yhtye vaihtoi tyyliään groove metalin ja stoner metalin välimaastoon ja hajosi, mutta vuonna 2011 Celestial Season perustettiin uudelleen doom/death metal -yhtyeenä.

## Historia
Celestial Season perustettiin vuonna 1992. Siitä tuli nopeasti kotimaansa johtavia metalliyhtyeitä, kun seuraavana vuonna julkaistiin debyyttialbumi *Forever Scarlet Passion*. Sillä yhtye soitti death/doom metalia, johon kaksi viulistia toi lisäväriä. Seuraava levy *Solar Lovers* sisälsi joitakin groove metal -vaikutteita. Kokoonpanomuutosten ja *Sonic Orb* EP:n myötä yhtye lähti kiertueelle The Gatheringin lämmittelijänä. Yhtyeen tyyli oli muuttunut suuresti: laulaja Stefan Ruiters oli luopunut murinalaulusta, ja stoner ja groove metal -vaikutteet olivat pinnalla muutamien space rock -elementtien kanssa.

Yhtye levytti säännöllisesti, kunnes vuonna 2001 Celestial Season päätti lopettaa. Muusikon urasta ei saanut riittävää elantoa kustannuksiin nähden ja yhtyeen jäsenet päättivät keskittyä leipätöihinsä. Vuosikymmen myöhemmin yhtyeen kitaristi Pim van Zanen kirjoitti uusia kappaleita ja sai idean Celestial Seasonin uudelleenperustamisesta. Näin tapahtui ja osittain uusilla jäsenillä miehitetty kokoonpano alkoi harjoitella uutta kiertuetta varten vuodelle 2012, jolla on tarkoitus esittää *Solar Lovers* -albumi kokonaisuudessaan livenä.

## Jäsenet
*George Oosthoek - laulu
*Pim van Zanen - kitara
*Olly Smit - kitara
*Jacques de Haard - bassokitara
*Rob Snijders - rummut
*Jiska Ter Bals - viulu
*Elianne Anemaat - sello
### Entiset jäsenet
*Stefan Ruiters - laulu
*Robert Ruiters - kitara
*Jason Hohnen - rummut
*Maaike Aarts - viulu

## Julkaisu
**Forever Scarlet Passion*, albumi (1993)
**Solar Lovers*, albumi (1995)
**Sonic Orb*, EP (1995)
**Orange*, albumi (1997)
**Chrome*, albumi (1999)
**Lunchbox Dialogues*, albumi (2000)
**Songs from the Second Floor*, EP (2001)

## Lähteet

## Aiheesta muualla
Yhtyeen kotisivut
Luettelo pikkuplaneetoista: 129001–130000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
129001:stä ja päättyen 130000:een.
Kokonaisen luettelon löytää katsomalla Luettelo pikkuplaneetoista.

## 129001-129100

## 129101-129200

## 129201-129300

## 129301-129400

## 129401-129500

## 129501-129600

## 129601-129700

## 129701-129800

## 129801-129900

## 129901-130000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Mäki

**Mäki** on ympäristöönsä nähden selkeästi koholla oleva maastonkohta. Suomalaisen maantieteilijän J. G. Granön teoksessaan *[[Puhdas maantiede]]* (1930) esittämässä, Suomen ja Viron oloja silmällä pitäen maisematieteellisiin tarkoituksiin laaditussa luokittelussa mäki on määritelty korkeudeltaan 20–50 metriä olevaksi kohoumaksi. Sitä matalampia ovat *kunnas* (korkeus alle 10 metriä) ja *kankare* (korkeus 10–20 metriä).

Paikannimissä ja yleiskielessä sana mäki voi esiintyä myös muunkorkuisten kohoumien yhteydessä. Sanan mäki muita merkityksiä suomen kielessä ovat huomattavan kalteva kohta maastossa eli rinne tai erityisesti laskettelupaikka. Yleiskielessä eräs mäkeä pienemmän kohouman synonyymi on edellä mainittujen ohella myös kukkula.

Geomorfologisina muodostumina monet moreenialueiden mäet Suomessa ja muilla jäätiköityneillä alueilla ovat drumliineja. Monissa sekä drumliini- että muun tyyppisissä mäissä on peruskallioalueilla kalliosydän.

## Katso myös
* Vaara

## Lähteet

## Aiheesta muualla
Espanjan vastarintaliike

**Espanjan vastarintaliike** on Espanjan sisällissodan päättymisen jälkeen kenraali Francisco Francon sotilasdiktatuuria vastaan taistelleiden sissiryhmien yhteisnimitys. Suurin osa entistä tasavaltalaishallitusta kannattaneista ryhmistä toimi maanpaossa Ranskasta käsin. Toisen maailmansodan aikana ne osallistuivat myös Ranskan vastarintaliikkeen toimintaan ja vapauttivat sodan loppuvaiheessa useita kaupunkeja Lounais-Ranskassa, jossa liittoutuneiden joukot eivät taistelleet.

Espanjan vastarintaliikkeen suurin operaatio oli hyökkäys Val d’Aranin laaksoon lokakuussa 1944, mutta Francon joukot ajoivat sissit takaisin Ranskaan kymmenen päivää kestäneiden taistelujen jälkeen. Vastarintaliikkeen viimeiset merkittävät osat vetäytyivät Espanjasta vuonna 1952, kun toivoa liittoutuneiden avusta Francoa vastaan ei enää ollut. Tämän jälkeen Espanjan vuoristoalueille jääneet pienet ryhmät taistelivat enää hajanaisesti oman hengissäpysymisensä puolesta ilman yhtenäistä organisaatiota. Sissiryhmien taistelu päättyi 1960-luvun puoliväliin mennessä.

Toimintansa aikana Espanjan vastarintaliike sai huomattavaa tukea siviiliväestöltä niillä alueilla, joilla liike toimi aktiivisesti. Tämä johti hallituksen joukkojen julmuuksiin siviiliväestöä vastaan, minkä seurauksena vastarinta alkoi hiipua. Hallituksen sanomalehdissä ja radiossa ei sisseistä kerrottu yleensä mitään, joten monilla alueilla Espanjassa siviilit eivät edes tienneet heidän olemassaolostaan. Poliittisesti vastarintaliike koostui pääasiassa kommunisteista, sosialisteista ja anarkisteista. Merkittävin yksittäinen ryhmittymä muodostui anarkosyndikalistisen ammattiliiton CNT:n jäsenistä.

## Lähteet
Aarno Ahtaja

**Aarno Veli Ahtaja** (alk. Ahlgrén, 21. lokakuuta 1898 Turku – 5. maaliskuuta 1978 Helsinki) oli suomalainen taidemaalari. Hänen töitään oli ensi kertaa julkisesti esillä Suomen Taiteilijain näyttelyssä Helsingissä vuonna 1928.

Ahtaja opiskeli Taideteollisessa keskuskoulussa vuosina 1921–1923 ja Suomen taideyhdistyksen piirustuskoulussa vuosina 1924–1927 sekä 1934. 

Ahtajan katsotaan saaneen vaikutteita A. W. Finchiltä, mutta hän kehitti omintakeisen, impressionismia lähellä olleen maalaustyylin. Hänen teoksissaan olivat keskeisessä osassa maisemat ja kaupunkikuvat, joista tunnettuja ovat muun muassa Loviisan kaupunkia ja Ruoveden järvimaisemia kuvaavat aiheet. Uransa loppupuolella hän maalasi myös Välimeren maihin liittyviä aiheita.

Ahtaja toimi opettajana Taideteollisessa oppilaitoksessa vuosina 1940–1952. Vuonna 1962 Ahtajalle myönnettiin Pro Finlandia -mitali.

## Lähteet
*Uppslagsverket Finland
*Kuvataiteilijamatrikkeli

## Aiheesta muualla
*Ahtaja, Aarno, s. 1898 – k. 1978. Suomen kuvataiteen bibliografia
*
Mike Bibby

**Michael "Mike" Bibby** (s. 13. huhtikuuta 1978, Cherry Hill, New Jersey) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä NBA-liigan New York Knicksissä. Bibby oli  2. varaus vuonna 1998.

## NBA-ura
Vancouver Grizzlies varasi Arizonan yliopistossa pelanneen Bibbyn toisena pelaajana vuoden . Hänet myytiin kahden kauden jälkeen Sacramento Kingsiin, samoihin aikoihin kun Grizzlies muutti Kanadan puolelta Yhdysvaltoihin, Memphisiin.

Bibby pelasi Sacramentossa kahdeksan kauden ajan, jolloin hänet kaupattiin toistamiseen, tällä kertaa Atlanta Hawksiin. Kolmea Hawks-kautta on seurannut lyhyet jaksot Washington Wizardsissa, Miami Heatissa sekä New York Knicksissä.

## Lähteet
Kirjonaamapöllönen

**Kirjonaamapöllönen** (*Ptilopsis granti*) on jokseenkin pieni pöllöihin kuuluva lintu. Sitä tavataan Afrikassa päiväntasaajan eteläpuolisissa maissa. Sitä on aiemmin pidetty valkonaamapöllösen (*P. leucopsis*) alalajina mutta nykyisin ne katsotaan yleensä eri lajeiksi.

Se on 22–28&nbsp;cm pitkä ja painaa 185–220 grammaa. Se on yläpuolelta harmaa mustin juovin, ja hartiahöyhenissä on valkoisia täpliä. Alapuolelta se on vaalea ja siinä on tummia juovia. Valkoista naamaa reunustaa musta reunus, ja suurien oranssien silmien ympärillä on mustaa. Päässä on kaksi korvatupsua. Nuorilla linnuilla naama on harmaa.

Se ääntelee nopein pulputtavin huhuilusarjoin, yleensä yöaikaan ja toistaen.

Sen esiintymisalue ulottuu Gabonista itään ja etelään Keniaan ja Namibiaan sekä Etelä-Afrikan pohjoisosiin. Linnun elinpiiriä on savanni ja kuiva metsä. Yleensä sen näkee yksin tai pareittain. Se saalistaa suuri selkärangattomia ja toisinaan pieniä nisäkkäitä, lintuja ja liskoja.

Se munii tavallisesti jonkun toisen linnun vanhaan pesään. Poikueeseen kuuluu kaksi tai kolme munaa, joita se hautoo noin 30 päivää. Nuoret linnut lähtevät pesästä noin kuukauden kuluttua kuoriutumisesta.

Linnulla on erikoinen kyky muuttaa ulkonäköään vaaran uhatessa. Se voi paisuttaa ruumistaan karkottaakseen muut pöllöt, tai se voi kaventaa itsensä näyttääkseen puun oksalta.

## Lähteet

## Aiheesta muualla
*Owlpages.com
Biel

**Biel** voi tarkoittaa muun muassa seuraavia:

;Paikannimenä
* sveitsiläisen Biel/Biennen kaupungin saksankielinen nimi
* Biel, kunta Valais’n kantonissa Sveitsissä
* Biel, kunta Basel-Landschaftin kantonissa Sveitsissä

;Henkilönnimenä
* Jessica Biel, yhdysvaltalainen näyttelijä

;Muita merkityksiä
* EHC Biel, sveitsiläinen jääkiekkoseura
* FC Biel/Bienne, sveitsiläinen jalkapalloseura.
Manta (nimi)

**Manta** on suomalainen naisen etunimi, jonka alkuperänä on kansainvälinen, alkujaan latinalainen nimi Amanda. Amanda tarkoittaa ystävällistä tai rakastettavaa. Manta-nimi on Digi- ja väestötietoviraston tietojen mukaan annettu syyskuuhun 2025 mennessä noin 340 henkilölle.

## Tunnettuja Mantoja
* Tyrvään Manta, oik. *Amanda Jokinen* (1853–1922), suomalainen kansanparantaja
* Manta Likki (s. 2002), suomalainen salibandyn pelaaja

## Lähteet
Biel/Bienne

**Biel/Bienne** (, , virallisesti Biel/Bienne) on kaupunki Luoteis-Sveitsissä, Bernin kantonissa, Bieljärven rannalla. 

## Asukkaat
Kaupunki on virallisesti kaksikielinen, mistä syystä kaupungin nimi on kaksiosainen. Kaupungin asukasmäärä on noin 55&nbsp;000. Yli puolet kaupunkilaisista on saksankielisiä.

## Liikenne
Moottoritie A5 kulkee Bielin kautta, ja moottoritiet A6 ja A16 alkavat Bielistä. Kaupungista on rautatieyhteys viiteen suuntaan: Berniin, Bieljärven kahta puolta Neuchâteliin, La Chaux-de-Fonds’iin sekä Grenchenin kautta Solothurniin ja Delémontiin.

## Lähteet

## Aiheesta muualla
SS Kyros

**SS Kyros** oli Ruotsissa vuonna 1859 valmistunut rahtilaiva, jonka saksalainen sukellusvene SM UC-58 (*Karl Vesper*) upotti ensimmäisessä maailmansodassa 18. toukokuuta 1917. Alus oli lähtenyt 12. toukokuuta Ruotsin Öregrundista Suomeen, jäätilanteen mukaan joko Porin Mäntyluotoon tai Raumalle. Sen lastina oli 285 tonnia tupakkaa, konjakkia, likööriä, simpukankuoria, emaliastioita ja laivamoottorin höyrypannu.

Alus pysähtyi 16. toukokuuta jään reunaan Ahvenanmaan pohjoispuolella, jossa sukellusvene *UC-58* havaitsi sen ja ilmoitti upottavansa sen, koska se kuljetti salakuljetustavaraa. Lähellä oli toinen alus *Pauline*, joka myös uhattiin upottaa. Sen miehistö käskettiin *Kyrokselle*, joka komennettiin saksalaisen miehistön alaisuudessa kohti Saksaa. Matkan aikana vastaan tuli muun muassa *Lizzie*, johon *Kyroksen* miehistö komennettiin. *Kyros* upotettiin 19. toukokuuta 1917. Lizzie kuljetti miehistön Saksaan Swinemündeen.

Hylyn löysi 1996 viistokaikuluotaimella Raumanmeren Hylky-Team. Löydöstä kuitenkin tiedotettiin vasta helmikuussa 2012. Alus makaa 80 metrin syvyydessä. Se on tarkoitus puhdistaa mudasta ja nostaa sen lastina olevaa tavaraa. Rahtikirjojen mukaan aluksessa on 15 laatikollista likööriä ja 50 laatikkoa konjakkia.

## Lähteet

## Aiheesta muualla
*Uponnut konjakkilaiva löytyi keskeltä Pohjanlahtea *Yle Uutiset*. 9.2.2012.
Metallikuume

**Metallikuume** on metallihöyryjen hengittämisestä aiheutuva tauti. Tautia esiintyy hitsaajilla, ja oireita ovat muun muassa yskä, päänsärky, vilunväreet, kuume sekä rinta- ja lihaskivut. Metallikuumetta esiintyy myös esimerkiksi lyijysulatoissa, joissa ei huolehdita riittävästä hengitysilman suodattamisesta. Metallikuumeen noustessa määrättiin työntekijä niin sanotulle "lyijylomalle".

## Lähteet
*http://www.tohtori.fi/?page=4069997&search=metallikuume
Samuel Aranda

**Samuel Aranda** (s. 1979 Santa Coloma de Gramenet, Barcelonan maakunta, Espanja) on espanjalainen valokuvaaja. Hän työskentelee Tunisiassa freelancekuvaajana.

Arandan valokuva jemeniläisestä naisesta, joka pitää sylissään haavoittunutta sukulaistaan, valittiin vuonna 2012 vuoden 2011 lehtikuvaksi.

## Lähteet

## Aiheesta muualla
*Samuel Arandan kotisivu
Nenê (jalkapalloilija)

**Anderson Luis de Carvalho**, kutsumanimeltään **Nenê**, (s. 19. heinäkuuta 1981 Jundiaí) on brasilialainen jalkapalloilija, pelipaikaltaan keskikentän vasen laita tai hyökkäävä keskikenttäpelaaja. Hän edustaa Brasilian Série A:ssa pelaavaa Juventudea. Hän on pelannut urallaan kotimaansa lisäksi myös Espanjan, Ranskan, Qatarin ja Englannin sarjoissa. Hänet tunnetaan erityisesti loistavasta kyvystään antaa vapaa- ja rangaistuspotkuja.

Elokuussa 2024 Nenêstä tuli Brasilian Série A:n kaikkien aikojen vanhin maalintekijä tehtyään maalin Internacionalia vastaan 43 vuoden ja 26 päivän ikäisenä. Ennätys kuului aiemmin Rogério Cenille, joka teki sarjassa maalin Figueirensea vastaan 42 vuoden ja 203 päivän ikäisenä vuonna 2015.

## Lähteet
Okeechobeejärvi

**Okeechobeejärvi** on Yhdysvalloissa Floridassa Evergladesin kosteikkoalueen pohjoisreunalla sijaitseva järvi. Se on laajuudeltaan noin 1&nbsp;900 neliökilometriä ja hyvin matala, enimmillään 3,7 metriä syvä. Painanteeseen vanhalle merenpohjalle syntynyt järvi on Evergladesin tärkein makean veden varasto. Sillä ei ole luontaista laskujokea, vaan vedet virtaavat järvestä kohti merta kosteikkojen läpi ja 1950-luvulta lähtien kaivettuja kastelukanavia pitkin.

## Lähteet

## Aiheesta muualla
SM UC-58

**SM UC-58** oli Saksan keisarikunnan laivaston tyypin UC II miinasukellusvene ensimmäisessä maailmansodassa.

## Valmistus

Alus tilattiin 12. tammikuuta 1916 Danzigista Kaiserliche Werftiltä, missä köli laskettiin 18. maaliskuuta. Alus laskettiin vesille 21. lokakuuta 1916 ja otettiin palvelukseen 12. maaliskuuta 1917.

## Palvelus
Alus liitettiin 9. toukokuuta 1917 Itämeren laivueeseen, mistä se siirtyi 11. joulukuuta 1. laivueeseen. Ensimmäisen maailmansodan aikana alus teki 12 partiomatkaa, joiden aikana se upotti 28 alusta (yhteensä 24&nbsp;209 tonnia) ja vaurioitti yhtä (4&nbsp;125 tonnia).

*UC-58* osui sodan aikana useisiin ruotsalaisaluksiin: *Adolph Meyer*, *August*, *Cleo*, *Evard*, *Elianna*, *Erik*, *Eriksholm*, *Göta* (p.), *Kjell*, *[[SS Kyros|Kyros]]*, *Lizzie* (p.), *Märta* (p.), *Olga*, *Pauline*, *Therese*. Lisäksi sen osumien kohteeksi joutui venäläisiä, brittiläisiä ja yhdysvaltalainen alus.

Aluksen miehistö antautui 24. marraskuuta 1918 Ranskalle. Alus romutettiin 1921 Cherbourgissa.

## Päälliköt
Aluksen päällikköinä olivat:
* Karl Vesper (12. maaliskuuta 1917–19. huhtikuuta 1918)
* Kurt Schwarz (20. huhtikuuta - 11. marraskuuta 1918).

## Lähteet
Henry D. Washburn

**Henry Dana Washburn** (28. maaliskuuta 1832 Windsor, Vermont – 26. tammikuuta 1871 Clinton, Indiana) oli yhdysvaltalainen poliitikko, kenraali ja tutkimusmatkailija.

Washburn syntyi Windsorin kaupungissa Vermontissa. Hän kouluttautui parkitsijaksi ja nahkuriksi ja toimi opettajana muutama vuosia. Washburn muutti 1850 Vermillionin piirikuntaan, Indianaan. Hän opiskeli New Yorkissa lakia ja sai 1853 luvan harjoittaa lakimiehen ammattia. Washburn aukaisi 1854 lakitoimiston Indianan Newport. Myöhemmin samana vuonna hän meni naimisiin Serena Nebekerin kanssa, ja he asuivat Newportissa, missä syntyi heille myös neljä lasta.

Yhdysvaltain sisällissodan alussa 1861 Washburn kokosi Terre Hautessa vapaaehtoisia, jotka liitettiin Illinoisin 18. vapaaehtoisjalkaväkirykmenttiin. Washburn oli osastonsa johtaja, ja heinäkuussa 1862 hänet ylennettiin everstiksi ja koko rykmentin komentajaksi. Hänen alaisuudessaan rykmentti osallistui Vicksburgin ja Cedar Creekin taisteluihin. Washburnin palvelusarvo oli kenraalimajuri.

Washburn oli jo sota-aikana päättänyt hakea edustajainhuoneeseen. Hän oli myös saanut lomaa kampanjoinnin ajaksi. Washburn valittiin edustajainhuoneeseen, ja hän aloitti uransa siellä vapauduttuaan armeijasta 26. syyskuuta 1865. Hänet valittiin uudelleen edustajainhuoneeseen 1866, ja hän istui siellä lopulta maaliskuulle 1869. Washburn ei hakeutunut enää kolmannelle kaudelle sota-ajan takia heikentyneen terveytensä vuoksi.

Washburn haki presidentti Ulysses S. Grantilta Montanan maanmittauslaitoksen johtajan paikkaa, ja hänet nimitettiin virkaan 17. huhtikuuta 1869. Washburn osallistui 1870 Yellowstoneen suuntautuneen retkikunnan muodostamiseen, ja hän olikin lopulta retkikunnan johtaja. Hän kylmettyi tutkimusmatkan aikana, kun hän oli muun retkikunnan kanssa etsimässä eksynyttä Truman C. Evertsiä Yellowstonejärven eteläpuolelta. Washburn joutui jättämään Montanan tammikuussa 1871, ja sairastumisestaan huolimatta pystyi kirjoittamaan raportin tutkimusmatkasta. Kuun lopulla Washburn saapui appensa kotiin Indianan Clintoniin, missä hän kuoli muutamaa päivää myöhemmin.

## Lähteet
Nicola Barker

**Nicola Barker** (30. maaliskuuta 1966 Ely, Yhdistynyt kuningaskunta) on brittiläinen romaanikirjailija.

Barker syntyi Englannissa mutta vietti osan lapsuudestaan Etelä-Afrikassa. Hän palasi Englantiin vuonna 1980 perheensä kanssa. Useimmiten Barker kertoo kärsivistä tai eriskummallisista ihmisistä arkisissa tilanteissa. 

## Kirjat
* *Reversed Forecast* (1994)
* *Small Holdings* (1995)
* 
* 
* *Behindlings* (2002)
* 
* *Darkmans* (2007)
* *Burley Cross Postbox Theft *(2010)
* *The Yips* (2012)
* *In the Approaches* (2014)
* *The Cauliflower* (2016)
* *H(a)ppy* (2017)

## Palkinnot ja ehdokkuudet
* International Dublin Literary Award (2000)
* Booker-palkintoehdokkuus 2004, 2007 ja 2012
* Goldsmiths Prize 2017

## Lähteet
Simon Spies

**Simon Ove Christian Oglivie Spies** (1. syyskuuta 1921 Helsingør – 16. huhtikuuta 1984 Rungsted) oli tanskalainen liikemies, joka parhaiten tunnettiin 1956 perustamastaan matkatoimisto Spies Rejseristä. Yritys saavutti nopeasti menestystä ja laajeni huomattavasti. Aluksi se järjesti halpoja laiva- ja linja-automatkoja Mallorcalle, mutta 1960-luvulla se osti tanskalaisen lentoyhtiön konkurssipesän ja aloitti tilauslennot etelän lomakohteisiin Conair of Scandinavia -nimen alla.

Spies herätti aikanaan runsaasti huomiota värikkäiden elämäntapojensa ja tempauksiensa ansiosta. Esimerkiksi teatteriin mennessään hänellä oli tapana ostaa kolme pääsylippua: itselleen, kävelykepilleen ja koiralleen.

Spies Rejser, kuten sen suurin tanskalainen kilpailija, on myöhemmin yhdistymisen kautta päätynyt osaksi MyTravel Groupia. Markkinointinimenä Spies on silti yhä käytössä.

Vuonna 2013 Simon Spiesistä tehtiin näytelmäelokuva *Spies & Glistrup*, jossa toinen päähahmo on populistinen tanskalaispoliitkko Mogens Glistrup.

## Katso myös
* Kalevi Keihänen

## Lähteet

## Aiheesta muualla
*
Josep Clotet Ruiz

**Josep Clotet Ruiz** (s. 28. huhtikuuta 1977) on espanjalainen jalkapallovalmentaja ja entinen pelaaja. Tammikuusta 2023 lähtien hän on toiminut Brescian päävalmentajana.

## Ura

Clotet Ruizin pelaajaura jäi vaatimattomaksi, ja hän aloitti valmentamisen jo vuonna 2004 UE Figueresn peräsimessä. Hän valmensi seuraa kaksi kautta ja siirtyi kesällä 2006 RCD Espanyolin organisaatioon A-juniorien päävalmentajaksi. Hän valmensi kaudella 2008–2009 UE Miapuestaa, kunnes palasi Espanyolin palvelukseen II-joukkueen päävalmentajaksi. 

Tammikuussa 2010 Clotet Ruiz siirtyi valmentamaan Ruotsiin, kun hänestä tuli Malmön apulaisvalmentaja. Yhdessä Roland Nilssonin kanssa hän luotsasi Malmön Ruotsin mestariksi kaudella 2010. Kauden jälkeen hän siirtyi Halmstads BK:n päävalmentajaksi. Kausi 2011 sujui kuitenkin murheellisesti, ja lopulta Clotet Ruiz sai potkut heinäkuussa 2011.

Lokakuussa 2011 Clotet Ruizista tuli norjalaisen Vikingin valmentaja. Hän vastaa edustusmiehistön harjoitukista ja valmentamisesta Åge Hareiden kantaessa päävastuun seuran valmennustoiminnasta. Hareiden saatua potkut tehtävästään kesäkuun alussa 2012 Clotet Ruiz ilmoitti myös jättävänsä seuran.  Pian ilmoituksensa jälkeen hänestä tuli Málaga CF:n reservijoukkueen päävalmentaja.  Hän valmensi Málagan organisaatiossa kauden 2012/13 ajan onnistumatta nostamaan seuraa Tercera Divisiónista. 

Marraskuussa 2013 Clotet Ruiz siirtyi Swansea Cityn organisaatioon akatemiakonsultin tehtäviin.  Huhtikuussa 2014 Clotet Ruiz siirtyi Swansean edustusjoukkueen apuvalmentajaksi. Päävalmentaja Garry Monkin saatua potkut joulukuussa 2015, myös Clotet Ruiz jätti seuran.

Kesäkuussa 2016 Clotet Ruiz jatkoi yhteistyötään Garry Monkin kanssa siirtyen hänen valmennustiimiinsä Leeds Unitedin joukkueeseen. He luotsasivat Leedsin Mestaruussarjan seitsemänneksi kaudella 2016/17. Monkin jätettyä kauden päätteeksi seuran ja Thomas Christiansenin tultua uudeksi päävalmentajaksi, myös Clotet Ruiz lähti Leedsistä. Heinäkuussa 2017 hän aloitti Oxford Unitedin päävalmentajana. Pesti päättyi potkuihin jo tammikuussa 2018.

Maaliskuussa 2018 Cloter Ruizista tuli jälleen Garry Monkin apuvalmentaja, tällä kertaa Birmingham Cityssä.

Helmikuussa 2021 Clotet Ruiz siirtyi valmentamaan Italiaan Serie B:n Bresciaa. Hän johdatti joukkueen Serie B:n nousukarsintoihin, joissa Brescia kärsi tappion AS Cittadellalle. Hän jätti tehtävänsä kauden jälkeen ja siirtyi SPALin päävalmentajaksi.

Kesäkuussa 2022 Clotet Ruiz palasi Brescian päävalmentajaksi. Brescia aloitti hänen johdollaan kautensa Serie B:ssä vahvasti, mutta loppuvuoden heikot tulokset johtivat potkuihin joulukuussa 2022.

## Meriitit

* Ruotsin mestaruus: 2010 (apuv.)

## Lähteet
Hobart International

**Hobart International** (*Hobartin kansainvälinen tennisturnaus*) on tenniksen naisten ammattilaisturnaus Hobartissa, Australiassa. Turnaus on järjestetty vuosittain vuodesta 1994 alkaen, osana WTA-kiertuetta. Turnauksen kategoria on International, ja aiemmin se oli Tier IV. Turnauksen pelialustana toimii kova ulkokenttä, ja se pelataan kauden ensimmäistä Grand Slam -turnausta, Australian avoimia, edeltävällä viikolla.

Turnaus pelataan Hobart International Tennis Centressä. Turnauksen nimikkosponsoreita ovat olleet Moorilla Wines, ANZ ja Schweppes. Turnauksessa on pelannut vuosien varrella monia huippupelaajia, kuten maailmanlistan ykköset Kim Clijsters, Justine Henin ja Serena Williams. Muita turnaukseen osallistuneita huippupelaajia ovat Australian avointen ja Wimbledonin semifinalisti Zheng Jie, sekä nykyiset/entiset Top 10 -pelaajat Viktoryja Azarenka, Jelena Dokić, Alicia Molik, Flavia Pennetta, Chanda Rubin, Patty Schnyder, Samantha Stosur ja Vera Zvonarjova.

## Kehittäminen
Hobart International pelattiin aiemmin Rebound Ace -alustalla, kuten myös Australian avoimet vuoteen 2007 asti. Kun Australian avoimet vaihtoi pelialustan Plexicushioniin, kaikkien Australian Open Seriesin turnausten vaadittiin myös vaihtavan alustan Plexicushioniin. Hobart International säilytti kuitenkin Rebound Acen. Tennis Australia ilmoitti, että Hobartin täytyy tehdä merkittäviä parannuksia tenniskeskukseen, mukaan lukien kenttien uudelleenpäällystäminen Plexicushionilla sekä istumapaikkojen parantaminen, säilyttääkseen turnauksensa. Domain Tennis Centre uudelleenpäällysti kenttänsä loppuvuodesta 2008, ajoissa vuoden 2009 turnausta varten.

Vuoden 2009 puolivaiheilla, Tasmanian hallitus myönsi 2,25 miljoonaa dollaria Domain Tennis Centren kehittämiseen vuosina 2009–2010. Tämä päätös varmisti Hobartin turnauksen säilymisen. Ennen vuoden 2010 kaksinpelin finaalia, Tennis Australian edustajat, yhdessä turnausjohtaja Michael Robertsin kanssa, ilmoittivat, että turnauksen tulevaisuus on turvattu vuoteen 2013 asti.

Vuonna 2009, Domain Tennis Centreä alettiin kehittämään turnauksen tulevaisuuden varmistamiseksi. Ensimmäiseen kehitysvaiheeseen kuului pohjoisen katsomon purkaminen uuden yritysvieraskatsomon tieltä, sekä uusi lehdistön aitio keskuskentän eteläpäätyyn. Tämä valmistui ennen vuoden 2010 turnausta. Toinen kehitysvaihe oli rakentaa uudet pysyvät katsomot kentän itä- ja länsisivuille, lisäten istumapaikkojen määrää noin 1000:sta 2800:aan. Kehityshanke oli valmis vuoden 2011 turnaukseen mennessä.

## Tulokset
### Kaksinpeli

### Nelinpeli

## Lähteet
* Turnaus WTA:n sivuilla 

### Viitteet

## Aiheesta muualla
* Viralliset kotisivut
Neitsyen superjoukko

**Neitsyen superjoukko** (tunnetaan myös nimellä **Paikallinen superjoukko**) on useasta galaksijoukosta koostuva epäsäännöllinen superjoukko, johon kuuluvat mm. Maffein ryhmä ja Paikallinen ryhmä (johon kuuluu mm. kotigalaksimme Linnunrata). Neitsyen superjoukkoon kuuluu ainakin 100 galaksijoukkoa, ja sen halkaisija on ainakin 110 miljoonaa valovuotta. Neitsyen superjoukko on yksi havaittavan maailmankaikkeuden miljoonista superjoukoista. Superjoukko on myös osa vielä suurempaa kokonaisuutta, Kalojen–Valaskalan superjoukkoryhmää.

## Katso myös
*Superjoukko

## Aiheesta muualla

*The Atlas of the Universe.
Vesikäärmeen-Kentaurin superjoukko

**Vesikäärmeen-Kentaurin superjoukko** (tai lyhyemmin **Vesikäärmeen superjoukko**), on Neitsyen superjoukkoa (johon myös paikallinen ryhmä kuuluu) lähinnä oleva toinen superjoukko. Vesikäärmeen-Kentaurin superjoukko on erittäin lähellä suurta attraktoria, erittäin voimakasta painovoima-anomaliaa. Superjoukkoon kuuluu ainakin neljä merkittävän kokoista galaksijoukkoa, jotka tunnetaan nimillä A3526, A3565, A3574 ja A3581.

## Katso myös
*Neitsyen superjoukko
*Suuri attraktori

## Aiheesta muualla
*Atlas of the Universe: Vesikäärmeen-Kentaurin superjoukko
Shapleyn superjoukko

**Shapleyn superjoukko** on havaittavan maailmankaikkeuden suurin tunnettu superjoukko (muttei silti suurin tunnettu rakenne). Sen etäisyys omasta superjoukostamme, Neitsyen superjoukosta on noin 650 miljoonaa valovuotta. Superjoukko on nimetty tähtitieteilijä Harlow Shapleyn mukaan.

## Katso myös
*Neitsyen superjoukko

## Aiheesta muualla
*Atlas of the Universe: Shapleyn superjoukko
Luola-aukkohämähäkki

**Luola-aukkohämähäkki** eli **luolahämähäkki** (*Meta menardi*) on kookas, luolissa viihtyvä hämähäkkilaji. Suomen kansallisessa uhanalaisluokituksessa se arvioitiin vuonna 2000 erittäin uhanalaiseksi (EN) ja vuonna 2010 vaarantuneeksi (VU).

Luola-aukkohämähäkki on kookas, kauttaaltaan punaruskea tai kellanruskea hämähäkki. Sen ruumis on 10&ndash;17&nbsp;mm pitkä ja naaraat ovat hieman koirasta kookkaampia. Lisäksi raajat ovat pitkät. Takaruumis on naaraalla melko pullea, koiraalla enemmän pitkänomainen. Siinä on tummia poikkijuovia ja usein kaksi laajaa, tummaa täplää. Eturuumis on ruskea ja silmien ympäriltä tummempi. Raajat ovat punaruskeat ja niissä on mustia poikkivöitä.

Nimensä mukaisesti laji elää luolissa, kellareissa ja tunneleissa. Yhteisenä piirteenä on elinpaikan pimeys, kosteus ja jatkuvasti nollan yläpuolella pysyvä lämpötila. Hämähäkki oleskelee lähellä kattoa ja pyydystää siellä liikkuvia selkärangattomia, etenkin tuhatjalkaisia ja kotiloita. Se kutoo laajan, läpimitaltaan 20–30&nbsp;cm verkon, muttei käytä sitä aktiivisesti saalistamiseen. Saalistamansa eläimet se kuitenkin ripustaa roikkumaan verkosta. Hämähäkit parittelevat keväällä ja naaras munii kutomaansa pallomaiseen munakoteloon, jota se vartioi kuolemaansa saakka. Poikaset poistuvat munakotelosta kuitenkin vasta seuraavana keväänä. Osa poikasista jää alkuperäiseen elinpaikkaan ja osa poistuu sieltä etsimään uutta sopivaa luolaa. Aikuiset hämähäkit ovat valonarkoja, mutta poikaset hakeutuvat valoa kohti.

Luola-aukkohämähäkkiä tavataan laajalti Euraasiassa pohjoisimpia alueita lukuun ottamatta. Suomessa sitä tavataan harvinaisena ainoastaan Ahvenanmaalla sekä Turun lähellä.

## Lähteet

## Aiheesta muualla
* Wiki des Spinnen-Forums 
* Eurospiders.net 
* Edderkopper.net
Holographic Versatile Disc

**Holographic Versatile Disc** eli **HVD** on optinen levyformaatti, jonka on kehittänyt HSD Forum. Se on yksi formaateista, joita on suunniteltu korvaamaan Blu-ray. HVD -levyt perustuvat holograafisen levyn luentaan lasersäteillä. Levyä luetaan vihreällä sekä punaisella säteellä. Vihreä laser lukee datan levyn ylemmältä kerrokselta, punaista käytetään paikantamaan raita CD-tyyliseltä kerrokselta. HVD-levyihin on teoriassa mahdollista tallentaa 6 teratavua tietoa. Ensimmäiset 100 GB:n HVD -levyt julkistettiin vuonna 2007, mutta niitä ei tuotu markkinoille. Niille asetettiin useita julkaisupäivämääriä, joista kaikki on ohitettu. Formaatti on silti edelleen kehityksessä.

## Aiheesta muualla
*HSD Forum
Sirpaleista koottu

**Sirpaleista koottu** on Kristiina Wheelerin 15. helmikuuta 2012 julkaistu toinen ja samalla ensimmäinen suomenkielinen albumi. 

Albumin ensimmäinen single *Kiitos kun muistit* julkaistiin jo lokakuussa 2010 ja se oli myös toinen Napapiirin sankarit -elokuvan tunnuskappaleista.  Toinen single *[[Ihanaa]]* julkaistiin toukokuussa 2011 ja se nousi mm. YleX:n soittolistalle.  Kolmas single *Sininen sydän* julkaistiin syyskuussa 2011, joka sai rinnalleen kampanjan The Voice -radiokanavalla. Voicen nettisivuille sai lähettää omia rakkaustarinoitaan, joista Wheeler valitsi viisi eniten häntä itseään koskettanutta tarinaa kappaleen musiikkivideolle.

Albumi debytoi Suomen virallisen listan sijalla 31.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Keskisuomalainen: 
* Smackthejack.net: 
* Soundi: 

## Lähteet